Der junge Törless
Der junge Törless () je zapadnonjemačko-francuski crno-bijeli igrani film snimljen 1966. godine u režiji Volkera Schlöndorffa, kome je predstavljao cjelovečernji režijski debi.

Predstavlja adaptaciju romana Die Verwirrungen des Zöglings Törless austrijskog pisca Roberta Musila. Naslovni protagonist, čiji lik tumači Mathieu Carrière, nadareni pitomac/učenik austro-ugarske poluvojne akademije/internata u, koji zajedno sa dvojicom kolega uhvati trećeg učenika (čiji lik tumači Marian Seidowsky) kako im pokuša ukrasti novac. Radnja prikazuje kako ga, umjesto prijave vlastima, odlučuju sami kazniti, pri čemu Törless pasivno promatra kako se to sa vremenom pretvara u sadističko iživljavanje.

Film je snimljen uz pomoć Louisa Mallea, uglednog francuskog sineasta kome je Schlöndorff asistirao na nekoliko projekata. Scenario je, za razliku od romana, velikim dijelom izbacio eksplicitni prikaz homoseksualnosti. Sa druge strane, kada je film prikazan na Kanskom festivalu to je omogućilo da publika daleko više pažnje obrati na sadržaj koji se tumačio kao alegorija na konformistički odnos predratne evropske inteligencije i establišmenta prema fašizmu. Upravo zbog toga je Der junge Törless postigao veliki uspjeh, te je, između ostalog, u Cannesu dobio nagradu FIPRESCI.

Uloge
 Mathieu Carrière - Thomas Törless
 Marian Seidowsky - Anselm von Basini
 Bernd Tischer - Beineberg
 Fred Dietz - Reiting
 Lotte Ledl - Gastwirtin / Gostioničarka
 Jean Launay - Mathematiklehrer / Nastavnik matematike
 Barbara Steele - Bozena

Izvori

Vanjske veze
 
 
 Criterion Collection essay by Timothy Corrigan

Zapadnonjemački filmovi
Francuski filmovi
Dramski filmovi
Authority control 2